[{"text_idx": "#000000", "text": "C\u0302u vi vidas c\u0302iujn lingvojn supre de la pag\u0302o ? Ni tradukas rakontojn el Global Voices por ke civitanaj komunikiloj tra la mondo estu alireblaj por c\u0302iuj."}, {"text_idx": "#000003", "text": "Arto kaj kulturoBona novaj\u0302oCenzuroCivitanaj komunikilojDisvolvadoEdukadoEkonomio kaj komercoElektadoEn- kaj elmigradoEtno kaj rasoFilmoFotografioFres\u0302a Novaj\u0302oHistorioHomaj rajtojHomama agadoHumuroIdeojIndig\u0302enojInternaciaj rilatojInterreta aktivismoJunulojJuroKatastrofoKomunikiloj kaj j\u0302urnalismoLaboroLingvoLiteraturoMedioMilito kaj konfliktoMuzikoNutraj\u0302oParolliberecoPolitikoProtestoRajtoj je seksa diverseco (GLAT)RegadoReligioRifug\u0302intojSanoSciencoSportoTeknikaroUnesko (UNESCO)Unuig\u0302itaj Nacioj (UN)Virinoj kaj socia seksoVojag\u0302o"}, {"text_idx": "#000004", "text": "Nova alterna tviter-kampanjo videbligos perspektivojn de lingvaj aktivistoj el Azio"}, {"text_idx": "#000006", "text": "Ekde mardo, la 6-an de au\u0306gusto, alterna listo de lingvaj aktivistoj el Azio [eo] farig\u0302os gastigantoj de la tviter-konto @AsiaLangsOnline. Kunordigata de Rising Voices [en], Digital Empowerment Foundation [en] kaj O Foundation [en], c\u0302i tiu socia amaskomunikila kampanjo okazas kune kun la Internacia Jaro de Indig\u0302enaj Lingvoj 2019 [eo] kaj proponos forumon al pluraj voc\u0302oj el la [azia] regiono por rakonti siajn spertojn pri lingva revivigo [eo] kaj la rolo de Interreto."}, {"text_idx": "#000007", "text": "Dum la restantaj monatoj de 2019, malsamaj aktivistoj c\u0302iusemajne gastigos la tviter-konton @AsiaLangsOnline diskonigante opiniojn pri kio signifas la diversaj lingvoj por ili kaj iliaj komunumoj. Tiuj aktivistoj laboras por disvastigi la uzadon de siaj lingvoj en novaj kampoj kiel Interreto, kio prezentas plurajn s\u0302ancojn kaj defiojn. Tamen ekzistas grava eksterreta parto de ilia aktivado rilate al longdau\u0306raj historioj kaj nuntempaj situacioj kiuj efikas sur la vigleco de aziaj lingvoj."}, {"text_idx": "#000008", "text": "Similaj iniciatoj uzante Tviteron kiel kunlaborilon okazas en Latinameriko [eo] (@ActLenguas), Afriko [eo] (@DigiAfricanLang) kaj Norda Ameriko [eo] (@NativeLangsTech), sed c\u0302i tiu projekto videbligos lingvojn de Azio."}, {"text_idx": "#000011", "text": "C\u0302iuj estas entuziasmaj por diskonigi tiujn rakontojn al pli vasta nombro de homoj kiuj eble scias malmulton pri la lingva diverseco en Azio [eo], kaj ankau\u0306 al aliaj komunumoj kaj aktivistoj kiuj rimarkos kiel tiuj rakontoj eh\u0302as iliajn proprajn spertojn."}, {"text_idx": "#000014", "text": "C\u0302i tio estas nur ekzemploj de iuj homoj en la kerno de tiu kampanjo, kiuj diskonigos gravajn lingvajn laborojn okazantajn en Azio. Vizitu la retejon de la kampanjo [en] por vidi la nuntempan tagordon, kaj legu malgrandajn intervjuojn kun la profilo de c\u0302iu gastiganto."}, {"text_idx": "#000015", "text": "C\u0302i tiu soci-media projekto inspirig\u0302is de iniciatoj kiel @IndigenousX en Au\u0306stralio, kies fondinto, Luke Pearson, donis gravajn konsilojn dum la planado. La instagrama konto de Global Voices estas ankau\u0306 administrata per alterna listo de komunumaj membroj kaj estas tre bona maniero informig\u0302i pri niaj diversaj membroj kaj kie ili log\u0302as."}, {"text_idx": "#000016", "text": "Vi povas subteni tiun c\u0302i kampanjon sekvante @AsiaLangsOnline tra 2019, kaj repepante la mesag\u0302ojn kiujn vi trovis inspiremaj kaj interesaj. La gastigantoj ankau\u0306 volonte ricevus viajn reagojn kaj klopodos respondi."}, {"text_idx": "#000018", "text": "Plej novaj artikoloj pri Civitanaj komunikiloj"}, {"text_idx": "#000019", "text": "Juna kuiristo en Bakuo transformis sian apartamenton en restoracion"}, {"text_idx": "#000022", "text": "Germinda Casupa\u0301, c\u0302ikita indig\u0302eno fronte al fajro kaj masklismo"}, {"text_idx": "#000023", "text": "Kiel banglades\u0302aj teolaboristoj povas travivi kun taga salajro de malpli ol du dolaroj?"}, {"text_idx": "#000026", "text": "Aboni komentojn de c\u0302i tiu artikolo per retpos\u0302to"}, {"text_idx": "#000027", "text": "C\u0302iuj komentoj estas kontrolitaj de administranto. Ne sendu vian komenton pli ol unufoje c\u0302ar tiu povus esti markita kiel spamo.\nBonvolu konduti respekteme al aliaj. Komentoj kiuj enhavas malamajn esprimojn, obscenaj\u0302ojn kaj personajn atakojn ne estos aprobitaj."}]